MUNICIPIUL SATU MARE

CABINET VICEPRIMAR

Nr. 33920/17.06.2021

 În temeiul prevederilor art. 136 alin. (1) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre privind vânzarea unor terenuri situate în Zona Industrială Sud a Municipiului Satu Mare, către SC PLASTICA SRL,

 În susținerea căruia formulez prezentul

**REFERAT DE APROBARE**

 Imobilul teren care face obiectul prezentului proiect de hotărâre este situat în Zona Industrială Sud, și are o suprafață de 14.000 mp, fiind identificat prin C.F. nr. 161419 Satu Mare, cu nr. cadastral 161419.

Având în vedere că firma concesionară a depus o solicitare în vederea achiziționării terenului pe care a edificat construcții conform angajamentului și obiectivelor stabilite prin contractul de concesiune, ridicând o construcție cu destinația de Hală de producție articole de ambalaj din material plastic..

 De asemenea, conform prevederilor art. 364 alin.1 din OUG nr.57/2019, constructorii de bună -credință, beneficiază de un drept de preempțiune la cumpărarea terenului, aferent construcțiilor iar prețul de vânzare se stabilește pe baza unui raport de evaluare aprobat de consiliul local, plata putându-se achita integral sau în rate..

 Având în vedere cele de mai sus şi faptul că sunt îndeplinite condițiile legale propun consiliului local al municipiului Satu Mare spre analiză şi aprobare prezentul proiect de hotărâre.

 Viceprimar,

 Stan Gheorghe

Faur Mihaela /2ex